ΟΔΗΓΙΑ 1999/7/ΕΚ ΤΗΣ ΕΠΙΤΡΟΠΗΣ της 26ης Ιανουαρίου 1999 για την προσαρμογή στην τεχνική πρόοδο της οδηγίας 70/311/ΕΟΚ του Συμβουλίου σχετικά με το σύστημα διευθύνσεως των οχημάτων με κινητήρα και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 70/311/ΕΟΚ του Συμβουλίου, της 8ης Ιουνίου 1970, περί προσεγγίσεως των νομοθεσιών των κρατών μελών σχετικά με το σύστημα διευθύνσεως των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 92/62/ΕΚ (2), και ιδιαίτερα το άρθρο 3, Εκτιμώντας: ότι η οδηγία 70/311/ΕΟΚ συγκαταλέγεται στις επιμέρους οδηγίες της διαδικασίας εγκρίσεως τύπου ΕΚ που θεσπίστηκε με την οδηγία 70/156/ΕΟΚ του Συμβουλίου (3) για την έγκριση τύπου των οχημάτων με κινητήρα και των ρυμουλκουμένων τους, όπως τροποποιήθηκε τελευταία από την οδηγία 98/14/ΕΚ της Επιτροπής (4) 7 ότι, κατά συνέπεια, οι διατάξεις που θεσπίζονται με την οδηγία 70/156/ΕΟΚ σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων εφαρμόζονται στην οδηγία 70/311/ΕΟΚ 7 ότι, προκειμένου να εφαρμοστεί η οδηγία 70/311/ΕΟΚ στην πράξη, είναι ανάγκη να καθιερωθούν σε όλα τα κράτη μέλη ενιαίες διατάξεις που να είναι επίσης ευθυγραμμισμένες με τον κανονισμό αριθ. 79 της ΟΕΕ-ΟΗΕ, στην πιο πρόσφατη έκδοσή του 7 ότι το παράρτημα VII της οδηγίας 70/156/ΕΟΚ ορίζει τη μορφή και τα περιεχόμενα του αριθμού έγκρισης τύπου ΕΚ 7 ότι για τους σκοπούς της παρούσας οδηγίας πρέπει να θεσπισθούν οι ίδιες προδιαγραφές 7 ότι, κατά συνέπεια, πρέπει να γίνει προσαρμογή της οδηγίας 70/311/ΕΟΚ 7 ότι η επιτροπή για την προσαρμογή στην τεχνική πρόοδο, η οποία συστάθηκε με την οδηγία 70/156/ΕΟΚ, συμφωνεί με τα προβλεπόμενα από την παρούσα οδηγία μέτρα, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 70/311/ΕΟΚ τροποποιείται ως ακολούθως: 1. Το άρθρο 1 αντικαθίσταται από το ακόλουθο κείμενο: «Άρθρο 1 Για τους σκοπούς της παρούσας οδηγίας, ως "όχημα" νοείται οποιοδήποτε όχημα κατά τον ορισμό στο άρθρο 2 της οδηγίας 70/156/ΕΟΚ». 2. Στο άρθρο 3, οι όροι «στο παράρτημα» αντικαθίστανται από τους όρους «στα παραρτήματα». 3. Τα παραρτήματα τροποποιούνται σύμφωνα με το παράρτημα της παρούσας οδηγίας. Άρθρο 2 1. Από 1ης Ιανουαρίου 1999, τα κράτη μέλη δεν δύνανται, προβάλλοντας λόγους συνδεόμενους με το σύστημα διεύθυνσης: - να απορρίπτουν, όσον αφορά τον τύπο ενός οχήματος, τη χορήγηση έγκρισης ΕΚ τύπου ή εθνικής έγκρισης τύπου ή - να απαγορεύουν την πώληση, ταξινόμηση, θέση σε λειτουργία οχημάτων εφόσον τα οχήματα είναι σύμφωνα προς τις απαιτήσεις της οδηγίας 70/311/ΕΟΚ, όπως τροποποιείται από την παρούσα οδηγία. 2. Από 1ης Οκτωβρίου 2000, τα κράτη μέλη: - δεν χορηγούν πλέον έγκριση τύπου ΕΚ και - δύνανται να αρνηθούν τη χορήγηση εθνικής έγκρισης τύπου για νέο τύπο οχήματος, προβάλλοντας λόγους συνδεόμενους με το σύστημα διεύθυνσης, εφόσον δεν πληρούνται οι απαιτήσεις της οδηγίας 70/311/ΕΟΚ, όπως τροποποιείται από την παρούσα οδηγία. 3. Από 1ης Οκτωβρίου 2001, τα κράτη μέλη δύνανται να αρνηθούν την ταξινόμηση, πώληση ή θέση σε κυκλοφορία νέων οχημάτων της κατηγορίας Μ2, Μ3, Ν2, Ν3 που είναι εξοπλισμένα με βοηθητικό σύστημα διεύθυνσης μη σύμφωνο προς τις διατάξεις της οδηγίας 70/311/ΕΟΚ, όπως τροποποιείται από την παρούσα οδηγία. Άρθρο 3 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1999. Πληροφορούν αμέσως την Επιτροπή σχετικά. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 4 Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Άρθρο 5 Η παρούσα οδηγία απευθύνεται στα κράτη μέλη. Βρυξέλλες, 26 Ιανουαρίου 1999.

[Source: multi_eurlex | Tokens: 3816]